CELEX: E2019P0013
Language: hu
Date: 2019-12-18 00:00:00
Title: A közbeszerzési panaszbizottság 2019. december 18-i, tanácsadói vélemény iránti kérelme az EFTA-Bírósághoz a Hraðbraut ehf. v mennta- og menningarmálaráðuneytið, Verzlunarskóli Íslands ses., Tækniskólinn ehf. és a Menntaskóli Borgarfjarðar ehf. ügyben (E-13/19. sz. ügy) 2020/C 110/10

2.4.2020   
            
            
               HU
            
            
               Az Európai Unió Hivatalos Lapja
            
            
               C 110/11
            
         
      A közbeszerzési panaszbizottság 2019. december 18-i, tanácsadói vélemény iránti kérelme az EFTA-Bírósághoz a Hraðbraut ehf. v mennta- og menningarmálaráðuneytið, Verzlunarskóli Íslands ses., Tækniskólinn ehf. és a Menntaskóli Borgarfjarðar ehf. ügyben
      (E-13/19. sz. ügy)
      (2020/C 110/10)
      A közbeszerzési panaszbizottság (kærunefnd útboðsmála) 2019. december 18-án kelt, a Bíróság Hivatalához 2019. december 23-án beérkezett kérelmet nyújtott be az EFTA-Bírósághoz tanácsadói vélemény iránt a Hraðbraut ehf. v mennta- og menningarmálaráðuneytið, Verzlunarskóli Íslands ses., Tækniskólinn ehf. és a Menntaskóli Borgarfjarðar ehf. ügyben a következő kérdésben:
      
                  1.
               
               
                  A 2014/24/EU irányelv értelmében vett szolgáltatásnyújtásra irányuló közbeszerzési szerződésnek (vö. különösen a 2. cikk (9) bekezdésével) minősül-e az a szerződés, amelyet valamely minisztérium egy olyan, felső középfokú iskola működtetésére vonatkozó engedéllyel rendelkező szervezettel köt, amely vállalja, hogy a tanulók és a tanárok számára felső középfokú szinten szokásos szolgáltatásokat és létesítményeket biztosít, és amely szerződés pénzügyi hozzájárulás nyújtásáról is rendelkezik?
               
            
                  2.
               
               
                  Az 1. kérdésben ismertetett szolgáltatástípusok a 2014/24/EU irányelv 74. cikke értelmében vett szociális vagy egyéb meghatározott szolgáltatásoknak minősülnek-e, és ha igen, az irányelv III. címe I. fejezetének rendelkezéseit kell-e alkalmazni a közbeszerzési rendszer tekintetében?
               
            
                  3.
               
               
                  Lényeges-e az 1. és 2. kérdés megoldása szempontjából, hogy a szóban forgó szolgáltatások ellenértékét az izlandi parlament költségvetési jogszabályai vagy az alkalmazandó nemzeti jog és szabályok szerint valamely miniszter határozata alapján határozzák-e meg?
               
            
                  4.
               
               
                  Az oktatási, tudományos és kulturális ügyekért felelős miniszter köteles-e a 2014/24/EU irányelven alapuló közbeszerzési eljárást alkalmazni a pénzügyi hozzájárulás ellenében iskolák működtetésére és felső középfokú oktatás nyújtására kiterjedő szolgáltatások beszerzéséhez?